Diari Oficial de la Generalitat Valenciana


Sumari del DOGV 6913, del 29-11-2012 (2012/10463)

RESOLUCIÓ de 16 de novembre de 2012, de la Conselleria d'Agricultura, Pesca, Alimentació i Aigua, per la per la qual s'establixen vedes temporals per a determinades modalitats pesqueres en part del litoral de la Comunitat Valenciana
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6913

Data del DOGV
:   29-11-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/10880


Data del document
:   16-11-2012

Organisme emissor
:   Conselleria d'Agricultura, Pesca, Alimentació i Aigua

Tipus de document
:   Resolució

Anàlisi jurídica

RESOLUCIÓ de 16 de novembre de 2012, de la Conselleria d'Agricultura, Pesca, Alimentació i Aigua, per la per la qual s'establixen vedes temporals per a determinades modalitats pesqueres en part del litoral de la Comunitat Valenciana [2012/10221]  
El Reglament (CE) número 1967/2006, del Consell, de 21 de desembre de 2006, relatiu a les mesures de gestió per a l'explotació sostenible dels recursos pesquers en el mar Mediterrani i pel qual es modifica el Reglament (CE) número 2847/1993 i es deroga el Reglament (CE) número 1626/1994, fixa com a objectiu principal establir un marc de gestió eficaç per a la protecció estricta de determinades espècies marines, així com la conservació dels hàbitats naturals i la fauna i flota silvestres.  
L'Orde ARM/143/2010, de 25 de gener, establix el Pla Integral de Gestió per a la conservació dels recursos pesquers en el Mediterrani (BOE 27, 01.02.2010) per al període 2010-2012, com a continuació dels plans anteriors.  
L'article 49.17 de l'Estatut d'Autonomia de la Comunitat Valenciana atribuïx a la Generalitat la competència exclusiva en matèria de pesca en aigües interiors i l'article 50.7 establix que en el marc de la legislació de l'Estat i, si és el cas, en els termes que esta establisca, correspon a la Generalitat el desplegament legislatiu i l'execució en la matèria d'ordenació del sector pesquer.  
La pesca constituïx una activitat estratègica per al manteniment de l'activitat econòmica i social de les zones costaneres de la nostra comunitat. Per això, és necessari afrontar el repte d'establir i mantindre un equilibri sostenible i econòmicament viable entre la conservació dels recursos i la seua explotació.  
L'article 9 de la Llei 9/1998, de 15 de desembre, de Pesca Marítima de la Comunitat Valenciana considera accions prioritàries les accions destinades a la protecció dels recursos pesquers, entre elles les de paralització temporal de l'activitat dels barcos de pesca.  
Vista la proposta de la Secretaria Autonòmica d'Agricultura, Pesca, Alimentació i Aigua, resolc:  
  
Primer. Objecte  
Esta resolució té com a objecte establir una veda temporal per a la pesca de les modalitats d'encerclament, arrossegament de fons, arts menors i palangre de fons en part del litoral de la Comunitat Valenciana, en les zones i dates que es determinen en l'apartat següent.  
  
Segon. Zones de veda  
1. Queda prohibida la pesca d'encerclament als barcos espanyols en les aigües interiors de les zones marítimes següents durant les dates que s'indiquen:  
a) Zona compresa entre el paral·lel situat en latitud 40º 31,45' nord i el paral·lel d'Almenara, en latitud 39º 44,40' nord, des del dia 1 fins al dia 31 de gener de 2013, ambdós inclosos, i des del dia 1 fins al dia 31 de desembre de 2013, ambdós inclosos.  
b) Zona compresa entre el paral·lel d'Almenara, en latitud 39º 44,40' nord, i la demora de 120º traçada des del punt de latitud 37º 50,90' nord i longitud 00º 45,70' oest, des del dia 1 fins al dia 15 de gener de 2013, ambdós inclosos, i des del dia 1 fins al dia 31 de desembre de 2013, ambdós inclosos.  
2. Queda prohibida la pesca d'arrossegament de fons als barcos espanyols en les aigües interiors de les següents zones marítimes durant les dates que s'indiquen:  
a) Zona compresa entre el paral·lel de latitud 40º 31,45' nord i el paral·lel en latitud 39º 44,40' nord, des del dia 1 de juliol fins al dia 31 d'agost de 2013, ambdós inclosos.  
b) Zona compresa entre el paral·lel de latitud 39º 44,40' nord i el paral·lel en latitud 39º 21,50' nord, des del dia 1 d'agost fins al dia 30 de setembre de 2013, ambdós inclosos.  
c) Zona compresa entre el paral·lel en latitud 39º 21,50' nord i el paral·lel de Cap la Nau en situació 38º 44,00' de latitud nord, des del dia 16 de gener fins al dia 15 de febrer de 2013, ambdós inclosos, i des del dia 1 fins al dia 30 de setembre de 2013, ambdós inclosos.  
d) Zona compresa entre el paral·lel de Cap la Nau en situació 38º 44,00' de latitud nord i la demora de 130º traçada des de la Punta de l'Escaleta en situació 38º 31,64' de latitud nord i longitud 00º 05,47' oest, des del dia 16 de gener fins al dia 15 de febrer de 2013, ambdós inclosos, i des del dia 1 fins al dia 31 d'octubre de 2013, ambdós inclosos.  
e) Zona compresa entre la demora de 130º traçada des de la Punta de l'Escaleta en situació 38º 31,64' de latitud nord i longitud 00º 05,47' oest i la demora de 145º traçada des del port del Campello en el punt de latitud 38º 25,80' nord i longitud 00º 23,13' oest, des del dia 16 de febrer fins al dia 15 de març de 2013, ambdós inclosos, i des del dia 15 de juliol fins al dia 14 d'agost de 2013, ambdós inclosos.  
  
f) Zona compresa entre la demora de 145º traçada des del port del Campello en el punt de latitud 38º 25,80' nord i longitud 00º 23,13' oest, i la demora de 120º traçada des del punt de latitud 37º 50,90' nord i longitud 00º 45,70' oest, des del dia 1 fins al dia 31 de maig de 2013, ambdós inclosos, i des del dia 1 fins al dia 30 de setembre de 2013, ambdós inclosos.  
3. Queda prohibida la pesca d'arts menors i palangre de fons als barcos espanyols en les aigües interiors de les següents zones marítimes durant les dates que s'indica:  
a) Zona compresa entre el paral·lel en latitud 40º 31,45' nord, i el paral·lel en latitud 40º 10,00' nord, des del dia 1 fins al dia 31 de març de 2013, ambdós inclosos.  
b) Zona compresa entre el paral·lel en latitud 40º 10,00' nord i el paral·lel en latitud 39º 34,00' nord, des del dia 1 al 31 d'octubre de 2013, ambdós inclosos.  
c) Zona compresa entre el paral·lel en latitud 39º 34,00' nord i el paral·lel de Cap la Nau en situació 38º 44,00' de latitud nord, des del dia 1 al 30 de setembre de 2013, ambdós inclosos.  
d) Zona compresa entre el paral·lel de Cap la Nau en situació 38º 44,00' de latitud nord i la demora de 130º traçada des del punt de latitud 38º 23,83' nord i longitud 00º 24,60' oest, des del dia 1 al 31 d'octubre de 2013, ambdós inclosos.  
e) Zona compresa entre la demora de 130º traçada des del punt de latitud 38º 23,83' nord i longitud 00º 24,60' oest i la demora de 120º traçada des del punt de latitud 37º 50,90' nord i longitud 00º 45,70' oest, des del dia 1 al 30 de setembre de 2013, ambdós inclosos.  
  
Tercer. Infraccions i sancions  
L'incompliment d'esta norma, serà sancionat d'acord amb el que disposa la Llei 2/1994, de 18 d'abril, de la Generalitat, sobre Defensa dels Recursos Pesquers.  
  
Quart  
Es faculta a la secretaria autonòmica d'Agricultura, Pesca, Alimentació i Aigua, competent en matèria de pesca marítima, perquè emeta els actes, resolucions i instruccions que siguen necessaris per a l'aplicació de la present orde.  
La present resolució posa fi a la via administrativa i en contra pot interposar-se potestativament recurs de reposició davant de la consellera d'Agricultura, Pesca, Alimentació i Aigua, en el termini d'un mes comptat des de l'endemà de la notificació o impugnar-se directament davant de l'orde jurisdiccional per mitjà de la interposició de recurs contenciós administratiu davant de la Sala del Contenciosa Administrativa del Tribunal Superior de Justícia de la Comunitat Valenciana en el termini de dos mesos des de l'endemà de la seua notificació, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i 46.1 de la Llei reguladora de la jurisdicció contenciosa administrativa.  
  
València, 16 de novembre de 2012.- La consellera d'Agricultura, Pesca, Alimentació i Aigua: Maritina Hernández Miñana.